Lav et referat af nedenstående tekst:

Tekst:
Man skulle tro, man var til landskamp, da Morsøs borgmester Hans Ejner Bertelsen (V) efter sit fine valgresultat ville takke familie og partifæller. I den stuvende fulde sal blev han mødt af nationalsang og stående klapsalver. Det blev for meget for den ydmyge borgmester, der havde mange at takke for indsatsen i valgkampen. Flere gange gik den rørte venstre-høvding i stå, mens tårerne fik frit løb fra de blanke øjne. - Jeg ved ikke, hvor mange gange, jeg har drømt om at komme herind igen, som dengang for fire år siden. Nu kniber det..., sagde en tydeligt rørt venstre-borgmester, Hans Ejner Bertelsen. Han er øens største stemmesluger med 2980 personlige stemmer. Det er næsten syv gange så mange som den kandidat, der fik næstflest med 435 stemmer. I videoen kan du se de rørende billeder og en anden side af politik, end vi ser til dagligt.

Referat:
Borgmesteren for Morsø Kommune måtte flere gange knibe en tåre, da han efter resultatet takkede familie og partifæller for et godt valg.